અમદાવાદ: એક સમયે અમદાવાદની પ્રતિષ્ઠા સમાન ગણાતી એએમટીઅેસ બસ સર્વિસ અત્યારે સાવ દયનીય હાલતમાં મૂકાઈ ગઈ છે. દરરોજની એક કરોડની ખોટમાં ચાલતી એએમટીઅેસ બસ સર્વિસને બીઅારટીઅેસ સર્વિસઅે પડતા પર પાટું માર્યું છે. એએમટીઅેસમાં ખાનગી કોન્ટ્રાક્ટરોનું રાજ, અણધડ વહીવટ, છેક સાણંદ સુધી બસ દોડાવવા જેવી બાબતોના કારણે પણ અેએમટીઅેસ પર દેવાનો મોટો ડુંગર ખડકાયો છે. ગત તા. ૩૧ ડિસેમ્બર ૨૦૧૫ની સ્થિતિઅે એએમટીઅેસના માથે રૂ. ૧૮૭૨.૦૬ કરોડનું દેવું ખડકાઈ ચૂક્યું છે. અાટલા જંગી દેવાનો બોજો નવા નાણાકીય વર્ષમાં કોર્પોરેશન તરફથી મળનારી રૂ. ૩૩૫ કરોડની લોનથી રૂપિયા બે હજાર કરોડના અાંકને પણ અાંબીને રૂ. ૨૨૦૭ કરોડે જઈ પહોંચવાનું છે.